Læserbrev: Hej jeg hedder Rebecca. Jeg er ti år gammel. Jeg bor i Ørum, Tjele. Jeg har to søskende. En lillebror og en lillesøster. Og en hund der hedder Peanut og en kat, der hedder Misser.

Jeg kan ikke forstå, at man laver så meget skrald. Hvorfor bruger man så meget plastik til ting, der ikke er vigtige ting, når man siger til børnene, at man skal passe på naturen og miljøet?

Jeg sad på Sunset og kiggede på, at man spiste. Hvorfor bruger man sugerør, når man ikke har brug for det? Hvorfor bruger man låg til at putte på colakopperne? Hvorfor tager man så mange servietter, når man ikke har brug for dem? Hvorfor putter man så mange indpakninger på tingene, når man ikke behøver dem?

Man putter poser og kasser ned i andre poser. Det er skørt, at man gør det. Når man køber mad og ting, skal man tænke på, hvad man har brug for. Og ikke kun gøre det, man plejer.